छुट्टी होने से मेले में बढ़ी सैलानियों की भीड़
शहर के रामलीला मेले में कंपकंपाती ठंड में भी लोगों की भीड़ उमड़ना शुरु हो गई है । शुक्रवार को क्रिसमस की छुट्टी होने से मेले में सैलानी पहुंचे और वहां रामलीला तो देखी ही झूले भी झूले ।
मेले में स्थानीय स्तर पर करीब सौ से अधिक दुकानें लगाई गई हैं। इन दुकानों में चाट पकौड़े से लेकर किराना, जनरल आइटम , कपड़े , होटलें, किराना, हार्डवेयर , बच्चों के खिलौने, आइसक्रीम और अन्य तरह की सामग्रियों की दुकानें लगाई हैं। लेकिन दुकानदारों को ग्राहकों को इंतजार बना हुआ था। यह इंताजर शुक्रवार को उस समय खत्म हो गया जब उनकी दुकानों पर लोगों की भीड़ उमड़ पड़ी। किम्मी शाक्या , माही, दिव्यांश ने बताया कि उन्होंने अवकाश होने के कारण उनके पास मेले के लिए पर्याप्त समय था । इससे वे कई घंटे का समय मेले में बिता पाए । इस दौरान उन्होंने मेले में झूले भी झूले और जमकर खरीदारी की। इसके आलवा रामलीला में भरत मिलाप की लीला भी देखी । मेले में सैलानी देखकर दुकानदार खुश हैं।
सुरक्षा के लिए लगाए कैमरे
मेले में बढ़ती भीड़ को लेकर सुरक्षा की व्यवस्था पर भी ध्यान दिया जा रहा है । मेले में आए लोगों के साथ किसी तरह के घटना को रोकने और वहां होने वाली हर गतिविधी पर नजर रखने के लिए मेले में कैमरे लगावा दिए गए हैं। इससे असमाजिक तत्वों पर नजर रहेगी।
क्रिसमस की छुट्टी होने के कारण शुक्रवार को मेले में उमड़ी बच्चों की भीड़।
hin_Deva hin_Deva hin_Deva hin_Deva hin_Deva hin_Deva